turjo4nis/wikipedia-bn-dump-20250701 huggingface dataset:
জীবজ অণু

জীবজ অণু পরিভাষাটি দিয়ে জীবদেহের বিভিন্ন কোষ দ্বারা উৎপন্ন বহু-বিভিন্ন ধরনের অণুকে নির্দেশ করা হয়, যেগুলি জীবদেহের এক বা একাধিক জৈবিক প্রক্রিয়ার (যেমন কোষ বিভাজন, আকৃতি-নিরূপণ/মর্ফোজেনেসিস, বা জীবদেহের বিকাশ, ইত্যাদি) জন্য অত্যাবশ্যক ভূমিকা পালন করে। একে ইংরেজিতে বায়োমলিকিউল (biomolecule) বা বায়োলজিকাল মলিকিউল (biological molecule) বলে। জীবজ অণুগুলির আকার ও কাঠামো বহু-বিভিন্ন ধরনের হয়ে থাকে এবং এগুলির কাজের পরিধিও বহুমুখী। জীবজ অণুগুলিকে আকারের উপর ভিত্তি করে দুইটি প্রধান ভাগে বিভক্ত করা যায়। একটি প্রকারভেদ হল বৃহৎ জীবজ অণু (macromolecule ম্যাক্রোমলিকিউল) যাদের মধ্যে প্রোটিন বা দেহসার, শর্করা বা কার্বোহাইড্রেট, স্নেহ পদার্থ বা লিপিড ও নিউক্লিয়িক অ্যাসিড ইত্যাদির অণু অন্তর্ভুক্ত। দ্বিতীয় দলটি হল ক্ষুদ্র জীবজ অণু (small molecule), যাদের মধ্যে খাদ্যপ্রাণ বা ভিটামিন ও উদ্বোধক গ্রন্থিরস বা হরমোন অন্তর্ভুক্ত। জীবজ অণুগুলি যেসব পদার্থ গঠন করে, সেগুলিকে সাধারণভাবে জীবজ পদার্থ (biological materials) বলে। উৎস অনুযায়ী জীবজ অণুগুলিকে দুই ভাগে ভাগ করা যায়: অন্তর্জনিষ্ণু (endogenous) ও বহির্জনিষ্ণু (exogenous)। অন্তর্জনিষ্ণু জীবজ অণুগুলি বেশি সাধারণ এবং এগুলি জীবদেহের অভ্যন্তরে উৎপাদিত হয়। কিন্তু অপর দিকে জীবদেরকে বেঁচে থাকতে হলে কিছু বহির্জনিষ্ণু জীবজ অণুরও (যেমন কিছু পুষ্টি উপাদান) প্রয়োজন পড়ে।

জীবজ অণুগুলি ও এগুলির সাথে সংশ্লিষ্ট বিক্রিয়াগুলিকে জীববিজ্ঞান ও তার উপক্ষেত্র প্রাণরসায়ন ও আণবিক জীববিজ্ঞান শাস্ত্রগুলিতে অধ্যয়ন করা হয়। বেশিরভাগ জীবজ অণুই জৈব অণু বা জৈব যৌগ (হাইড্রোজেন ও কার্বনের সমবায়ে গঠিত যৌগ); অক্সিজেন, কার্বন, হাইড্রোজেন ও নাইট্রোজেন - মাত্র এই চারটি মৌলিক পদার্থ মানবদেহের ভরের ৯৬% গঠন করেছে। তবে জীবদেহে, বিশেষ করে মানবদেহে, আরও অনেক মৌলিক পদার্থ বিদ্যমান, যেমন খুব অল্প পরিমাণে বিভিন্ন ধরনের জীবজ ধাতু দেহে উপস্থিত থাকে।

বহু-বিভিন্ন রূপের জীবসমূহের দেহের ভেতরের জীবজ অণুগুলি একই হয়ে থাকে। এমনকি কিছু বিপাকীয় বিক্রিয়াপথও (metabolic pathway) একই রকম বা অভিন্ন হয়ে থাকে। তাই এই জীবজ অণু ও বিপাকীয় বিক্রিয়াপথগুলিকে "বিশ্বজনীন প্রাণরাসায়নিক উপাদানসমূহ" ("biochemical universals") নামে ডাকা হয়। এর আরেক নাম "জীবসমূহের ভৌত অভিন্নতা তত্ত্ব", যা কোষ তত্ত্ব ও বিবর্তন তত্ত্বের পাশাপাশি জীববিজ্ঞান শাস্ত্রের একটি ঐক্যবদ্ধকারী ধারণা।

আরও দেখুন

 জীবজ-আণবিক প্রকৌশল 
 জীবজ অণুসমূহের তালিকা 
 বিপাক 
 জীবজ অণুসমূহের বহু-অবস্থা প্রতিমান

তথ্যসূত্র

বহিঃসংযোগ 
 Society for Biomolecular Sciences provider of a forum for education and information exchange among professionals within drug discovery and related disciplines.

 
অণু
প্রাণরসায়ন
জৈব যৌগ
দ্বিতীয় ঈশ্বর গুপ্ত সেতু

দ্বিতীয় ঈশ্বর গুপ্ত সেতু হল হুগলী নদীর উপর বিস্তৃত একটি নির্মাণাধীন এক্সট্রাডোজড তার আলম্বিত সেতু, যা নদিয়া জেলার কল্যাণীকে হুগলি জেলার বাঁশবেড়িয়ার সাথে সংযুক্ত করে। সেতুটি রেল ইন্ডিয়া টেকনিক্যাল অ্যান্ড ইকোনমিক সার্ভিসের নকশায় তৈরি করা হচ্ছে। এটি কল্যাণী এক্সপ্রেসওয়ের অংশ।

হুগলি নদী জুড়ে একটি সেতু নির্মাণের ধারণাটি ২০১৬ খ্রিস্টাব্দে উদ্ভূত হয়েছিল। মূল পরিকল্পনা ছিল পুরাতন ঈশ্বর গুপ্ত সেতুর বিকল্প হিসাবে একটি সেতু নির্মাণ, যা দিল্লি রোড ও ৬ নং রাজ্য সড়ক এবং কল্যাণী এক্সপ্রেসওয়ে ও ১২ নং জাতীয় সড়কের মাঝে সংযোগ ঘটাবে। সেতুর স্তম্ভগুলো ডেক থেকে বাইরের দিকে ঝুকে থাকবে, সেই সঙ্গে এগুলি কংক্রিট ব্যবহার করে নির্মিত হবে। সেতুর ডেকটি ৭ টি স্প্যান নিয়ে গঠিত।

ইতিহাস

পরিকল্পনা 
বাঁশবেড়িয়া ও কল্যাণীর মাঝে হুগলী নদী জুড়ে প্রথম সেতুটি ১৯৮৯ খ্রিস্টাব্দে নির্মিত হয়েছিল, তবে ২০১০-এর দশকে সেতুতে নির্মাণগত ত্রুটি ও কাঠামোগত দুর্বলতা পরিলক্ষিত হয়। পুরাতন সেতুটি প্রতিস্থাপনের জন্য একটি নতুন সেতুর প্রস্তাব সর্বপ্রথম ২০১৪ খ্রিস্টাব্দে উত্থাপিত হয়। এই সেতু প্রকল্পের অনুমোদন পশ্চিমবঙ্গ সরকার ২০১৫ খ্রিস্টাব্দে প্রদান করে। সেতুটি দিল্লি রোড ও ১২ নং জাতীয় সড়কের মধ্যে সংযোগকারী ২১ কিলোমিটার দীর্ঘ সড়ক প্রকল্পের অংশ হিসাবে পরিকল্পনা করা হয়েছিল।

সেতুর জন্য বিশদ প্রকল্প প্রতিবেদন (ডিপিআর) তৈরির প্রতিযোগিতা অনুষ্ঠিত হয়েছিল, যেখানে রেল ইন্ডিয়া টেকনিক্যাল অ্যান্ড ইকোনমিক সার্ভিসে প্রস্তাবগুলির প্রকৌশল গুণাবলী পরীক্ষা করেছিলেন। বিশদ প্রকল্প প্রতিবেদন (ডিপিআর) প্রস্তুতের জন্য ডেনমার্কের সিওডব্লিউআই সংস্থাকে নির্বাচিত করা হয়েছিল। সেতুর পরামর্শদাতা হিসেবে আইআইটি খড়গপুর, আইআইটি মাদ্রাজ ও আইআইটি কানপুরকে নিযুক্ত করা হয়েছিল। নকশা অনুমোদন দেওয়ার ক্ষেত্রে ভূমিকম্পের বিষয়টিতে গুরুত্ব সহকারে পর্যালোচনা করা হয়েছিল।

নির্মাণ 
নির্মাণ কাজ শুরু করার জন্য একটি অনুষ্ঠান ২০১৮ খ্রিস্টাব্দে অনুষ্ঠিত হয়েছিল।

বর্ণনা

স্থাপত্যগত বৈশিষ্ট্য 
দ্বিতীয় ঈশ্বর গুপ্ত সেতু হল একটি এক্সটাডোজ কেবল-স্টেইড সেতু। ৬ টি কংক্রিট-নির্মিত পাইলন কেবলগুলিকে ধরে আছে। সেতুটিতে দুটি ক্যারেজওয়ে সহ ইস্পাতের কাঠামোযুক্ত কংক্রিট ডেক রয়েছে, যার মোট দৈর্ঘ । ডেকের ক্যারেজওয় দুটির প্রস্থ ৩৫ মিটার (১১৫ ফু)।

তথ্যসূত্র 

ভারতের তার আলম্বিত সেতু
পশ্চিমবঙ্গের সেতু
হুগলি জেলা
নদিয়া জেলা
মনোরঞ্জন সুর

মনোরঞ্জন সুর ছিলেন একজন ভারতীয় রাজনীতিবিদ। তিনি ভারতের কমিউনিস্ট পার্টির সদস্য হিসাবে ১৯৮৯ এবং ১৯৯১ সালে বসিরহাট থেকে ভারতের সংসদের নিম্নকক্ষ লোকসভায় নির্বাচিত হন।

তথ্যসূত্র

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ
পশ্চিমবঙ্গের ভারতের কমিউনিস্ট পার্টির রাজনীতিবিদ
২০১৩-এ মৃত্যু
১৯১৮-এ জন্ম
পশ্চিমবঙ্গের লোকসভা সদস্য
দশম লোকসভার সদস্য
নবম লোকসভার সদস্য
বসিরহাটের ব্যক্তি
অজয় চক্রবর্তী (রাজনীতিবিদ)

অজয় চক্রবর্তী (জন্ম ৮ ডিসেম্বর ১৯৪৩) ভারতের চতুর্দশ লোকসভার সদস্য ছিলেন। তিনি পশ্চিমবঙ্গের বসিরহাট কেন্দ্রের প্রতিনিধিত্ব করেন এবং ভারতের কমিউনিস্ট পার্টি (সিপিআই) রাজনৈতিক দলের সদস্য। তিনি টানা পাঁচবার বসিরহাট আসন থেকে জিতেছিলেন। ২০০৯ সালের লোকসভা নির্বাচনে তিনি একটি অপমানজনক পরাজয়ের সম্মুখীন হয়েছিলেন যখন তিনি বসিরহাট আসন থেকে তৃণমূল কংগ্রেস প্রার্থী এসকে নুরুল ইসলামের কাছে হেরেছিলেন।

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

উত্তর চব্বিশ পরগনা জেলার ব্যক্তি
পশ্চিমবঙ্গের লোকসভা সদস্য
ত্রয়োদশ লোকসভার সদস্য
দ্বাদশ লোকসভার সদস্য
একাদশ লোকসভার সদস্য
চতুর্দশ লোকসভার সদস্য
পশ্চিমবঙ্গের ভারতের কমিউনিস্ট পার্টির রাজনীতিবিদ
জীবিত ব্যক্তি
১৯৪৩-এ জন্ম
বসিরহাটের ব্যক্তি
দুখু মাঝি

দুখু মাঝি (জন্ম:১৯৪৬) হলেন একজন ভারতীয় বাঙালি পরিবেশবিদ, যিনি সবুজ ভবিষ্যতের জন্য বৃক্ষরোপনে সচেতনতা বাড়াতে পশ্চিমবঙ্গের রুক্ষ জেলা পুরুলিয়াতে বিগত পাঁচ দশক ধরে নিরন্তর কাজ করে চলেছেন। নিজের গ্রামে তিনি গাছ দাদু নামে পরিচিত হন। ২০২৪ খ্রিস্টাব্দে ভারত সরকার পরিবেশ রক্ষার্থে তথা সামাজিক কাজে অবদান রাখার জন্য তাকে দেশের সর্বোচ্চ বেসামরিক পুরস্কার পদ্মশ্রী দ্বারা ভূষিত করে।

জীবনী
দুখু মাঝির জন্ম ১৯৪৬ খ্রিস্টাব্দে অধুনা  পশ্চিমবঙ্গের  পুরুলিয়া জেলার বাঘমুন্ডি সমষ্টি উন্নয়ন ব্লকের অযোধ্যা পাহাড়তলির সিন্দরি গ্রামে। স্কুলে যান নি, বাড়িতে লেখাপড়াও করেন নি, কিন্তু পনেরো বৎসর বয়সেই উপলব্ধি করেন, গাছ মানুষের জীবনে অত্যন্ত উপকারী। নিজের কাকার সঙ্গে গাছ লাগানো শুরু করেন। তারপর বন দপ্তরের আধিকারিকের কাছে শুনেছেন গাছ অক্সিজন দেয় আর সেজন্যই মানুষ শ্বাস নিতে পারে। সেই থেকে খাতাকলমে নিরক্ষর দুখু মাঝি শুরু করেন গাছ লাগাতে এবং ক্রমে বনসূজন হয়ে যার তার নেশা। বনদপ্তর তাকে এক সাইকেল উপহার দিলে, তিনি সেই সাইকেলেই মাটি, সার, গাছের চারা এমনকি বালতি ভরে জল নিয়ে, নিজের গ্রাম ছাড়াও এ গ্রাম ও গ্রাম ঘুরে ঘুরে গাছ লাগান ও বন সৃজন চালান। বিগত পাঁচ দশক আগে থেকেই নিরন্তর এই কাজ করে চলেছেন তিনি। নিজের গ্রাম সিঁদরি ছাড়াও সড়কড়ি, চড়িদা, ঘোড়াবাঁধা, হরিডিসহ পুরুলিয়ার বহু এলাকায় ৫০০০ এর বেশি বট, অশ্বত্থ, আম, জাম, তেঁতুল, পলাশসহ নানা গাছ ইতোমধ্যে লাগিয়েছেন। ফলে চডিদা-বীরগ্রাম রাস্তা, ডাভা-সিঁদরি রাস্তা সহ এরকম বেশ কয়েকটি রাস্তার মোট আঠারো কিলোমিটার সবুজ করে তুলেছেন। অযোধ্যা পাহাড় লাগোয়া বিভিন্ন এলাকাতেও তিনি গাছ লাগিয়ে চলেছেন। মোটের উপর মাঠে, ঘাটে, শ্মশানে যেখানেই একটু ফাঁকা জায়গা পান সেখানেই কিছু না কিছু চারা গাছ বপন করে পরিচর্যা শুরু করেন তিনি। সঙ্গে পেয়ে যান নিজের স্ত্রী ফুনগি মাঝানকে। সন্তানস্নেহে তারা পরিচর্যা করেন গাছগুলিকে। 

বন সংরক্ষণ ও গাছ লাগানোর সুবাদে বনদপ্তরসহ বিভিন্ন জায়গা থেকে পেয়েছেন একাধিক পুরস্কার ও মানপত্র। ২০২৪ খ্রিস্টাব্দে ভারত সরকার সামাজিক কাজ (পরিবেশ - বৃক্ষরোপণ) বিভাগে তাঁকে পদ্মশ্রী প্রদান করে এবং পুরস্কার সম্পর্কে ঘোষণা করে: ‘একজন পরিবেশবিদ, যিনি বৃক্ষরোপণ করতে এবং সবুজ ভবিষ্যতের জন্য সচেতনতা বাড়াতে নিজের জীবনের পাঁচটা দশক উৎসর্গ করে দিয়েছেন।’

২০২২ খ্রিস্টাব্দে দুখু মাঝিকে নিয়ে পরিচালক সোমনাথ মণ্ডল “রুখু মাটির দুখু মাঝি” নামে বাংলা ভাষায় একটি স্বল্প দৈঘ্যের (২৮ মিনিটের) তথ্যচিত্র নির্মাণ করেন এবং তথ্যচিত্রটি ২০২২ খ্রিস্টাব্দের ১৫ মে মুক্তি পায়।

তথ্যসূত্র 

 জীবিত ব্যক্তি
 পুরুলিয়া জেলার ব্যক্তি
 ভারতীয় পরিবেশবিদ 
সামাজিক কাজে পদ্মশ্রী প্রাপক
জর্ন স্লথ

জর্ন স্লথ (জন্ম ৫ সেপ্টেম্বর ১৯৪৪, থাই, ডেনমার্ক) একজন ডেনীয় দাবাড়ু, যিনি ফিদে মাস্টার এবং করেসপন্ডেন্স দাবা গ্র্যান্ডমাস্টারের খেতাব ধারণ করেন। তিনি ছিলেন অষ্টম আইসিসিএফ বিশ্ব চ্যাম্পিয়ন, ১৯৭৫-৮০।

১৯৬৪ সালে তিনি রব হার্টচের সাথে ২০ বছরের কম বয়সী ইউরোপীয় খেলোয়াড়দের জন্য নেইমার টুর্নামেন্ট জিতেছিলেন।

স্লথ অল্প বয়সে করেসপন্ডেন্স দাবা খেলা শুরু করেন। তিনি ১৯৭৩ সালে আইএমসি খেতাব এবং ১৯৭৮ সালে জিএমসি খেতাব অর্জন করেন। তিনি সর্বকনিষ্ঠ খেলোয়াড়, যিনি করেসপন্ডেন্স বিশ্ব চ্যাম্পিয়ন শিরোপা জিতেছিলেন।

তথ্যসূত্র

বহিঃসংযোগ 

 
 
 
 Sloth at chessmail.com

১৯৪৪-এ জন্ম
জীবিত ব্যক্তি
দাবা ফিদে মাস্টার
ডেনীয় দাবাড়ু
করেসপন্ডেন্স দাবা গ্র্যান্ডমাস্টার
ইয়ানিক সিনার

ইয়ানিক সিনার (জন্ম 16 আগস্ট 2001) হলেন একজন ইতালীয় পেশাদার টেনিস খেলোয়াড়। অ্যাসোসিয়েশন অফ টেনিস প্রফেশনালস (এটিপি) দ্বারা নির্ধারিত তার সর্বোচ্চ র‌্যাঙ্কিং ৪, যা ২রা অক্টোবর ২০২৩-এ অর্জিত হয়েছিল, যা তাকে ইতিহাসের সর্বোচ্চ র‌্যাঙ্কযুক্ত ইতালীয় পুরুষ খেলোয়াড়ে পরিণত করেছে (আড্রিয়ানো পানাত্তার সাথে)। সিনার একজন মেজর চ্যাম্পিয়ন, তিনি ২০২৪ অস্ট্রেলিয়ান ওপেন জিতেছেন। তিনি ২০২৩ কানাডিয়ান ওপেনে মাস্টার্স ১০০০ শিরোপা সহ আরও দশটি এটিপি ট্যুর একক শিরোপা জিতেছেন। ২৭শে সেপ্টেম্বর ২০২১-এ সিনার তার কেরিয়ারে সর্বোচ্চ ১২৪ র‍্যাঙ্ক করেছেন এবং ডাবলসে একটি ATP ট্যুর শিরোপা জিতেছে্ন।

সিনার উত্তর ইতালিতে প্রধানত জার্মান-ভাষী দক্ষিণ টাইরল অঞ্চলে বেড়ে ওঠেন। তিনি ছোটবেলায় স্কিইং, ফুটবল এবং টেনিসে সক্রিয় ছিলেন। আট বছর বয়সে স্কিইংয়ে একটি জাতীয় চ্যাম্পিয়নশিপ জেতার পর, সিনার ১৩ বছর বয়সে টেনিসের দিকে মনোনিবেশ করেন এবং অভিজ্ঞ কোচ রিকার্ডো পিয়াত্তির সাথে প্রশিক্ষণের জন্য ইতালীয় রিভেরার বোর্দিঘেরায় চলে যান। জুনিয়র হিসেবে সীমিত সাফল্য সত্ত্বেও, সিনার ১৬ বছর বয়সে পেশাদার ইভেন্টে খেলা শুরু করেন এবং ১৭ বছর বয়সে একাধিক এটিপি চ্যালেঞ্জার ট্যুর শিরোনাম জিতে নেন, যা খুব কম জনই সেই বয়সে করতে পেরেছেন। শীর্ষ ১০০ তে স্থান করে এবং মিলানে নেক্সট জেনারেশন এটিপি ফাইনাল জয়ের পর তিনি ২০১৯ সালে এটিপি নিউকামার অফ দ্য ইয়ার পুরস্কার জিতেছিলেন।

তথ্যসূত্র 

২০০১-এ জন্ম
জীবিত ব্যক্তি
পুরুষদের এককে গ্র্যান্ড স্ল্যাম (টেনিস) চ্যাম্পিয়ন
অস্ট্রেলিয়ান ওপেন বিজয়ী
বিরাজ মোহন দাশগুপ্ত

বিরাজ মোহন দাশগুপ্ত (আনু. ১৮৮৯ - ১৯৪৫) হলেন একজন বাঙালি পরজীবী বিশেষজ্ঞ, যিনি রবার্ট নোলসের সাথে প্লাজমোডিয়াম প্রজাতি আবিষ্কারের জন্য পরিচিত, যা বর্তমানে প্লাজমোডিয়াম নলেসি নামে পরিচিত।

জীবনী 

একজন চিকিত্সক হিসাবে যোগ্যতা অর্জনের পর দাশগুপ্ত ১৯২১ সালে ক্যালকাটা স্কুল অফ ট্রপিক্যাল মেডিসিনে একজন গবেষক এবং সহকারী সার্জন হিসাবে নিযুক্ত হন।
ক্যালকাটা স্কুল অফ ট্রপিক্যাল মেডিসিনে ১৯৩১ সালে এইচ. জি. এম. ক্যাম্পবেল সিঙ্গাপুর থেকে আমদানি করা একটি ম্যাকাকে প্লাজমোডিয়াম প্রজাতির সন্ধান করেছিলেন যা বর্তমানে পি. নলেসি নামে পরিচিত। ক্যাম্পবেল তার তত্ত্বাবধায়ক লিওনেল এভারার্ড নেপিয়ারকে তার আবিষ্কারটি দেখিয়েছিলেন, যিনি তিনটি বানরের মধ্যে স্ট্রেনটি ইনজেকশন দিয়েছিলেন, যার মধ্যে একটিতে ম্যালেরিয়ার লক্ষণ প্রকাশ পেয়েছিলো।

তথ্যসূত্র

বহিঃসংযোগ 

বাঙালি বিজ্ঞানী
কমল কৃষ্ণ দাস

কমল কৃষ্ণ দাস একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে ভারতের সংসদের নিম্নকক্ষ লোকসভায় পশ্চিমবঙ্গের বীরভূম থেকে নির্বাচিত হন।

তথ্যসূত্র

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

পশ্চিমবঙ্গের লোকসভা সদস্য
দ্বিতীয় লোকসভার সদস্য
প্রথম লোকসভার সদস্য
পশ্চিমবঙ্গের ভারতীয় জাতীয় কংগ্রেসের রাজনীতিবিদ
সম্ভাব্য জীবিত ব্যক্তি
১৯২১-এ জন্ম
তরুণ মণ্ডল

তরুণ মণ্ডল  হলেন একজন ভারতীয় রাজনীতিবিদ, যিনি ভারতের সোশ্যালিস্ট ইউনিটি সেন্টার (কমিউনিস্ট) এর অন্তর্গত এবং পঞ্চদশ লোকসভায় পশ্চিমবঙ্গের জয়নগর (লোকসভা কেন্দ্র) প্রতিনিধিত্বকারী এমপি ছিলেন। তিনি স্বতন্ত্র প্রার্থী হিসাবে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী আরএসপি- এর নিমাই বর্মনকে ৫৩,৬৭৬ ভোটে পরাজিত করেছিলেন, মোট ভোটের ৪৮.৭২% পেয়েছিলেন। তিনি একজন মেডিকেল ডাক্তার এবং মেডিকেল সার্ভিস সেন্টারের সদস্য

তথ্যসূত্র 

ভারতের স্বতন্ত্র রাজনীতিবিদ
দক্ষিণ চব্বিশ পরগনা জেলার ব্যক্তি
পশ্চিমবঙ্গের লোকসভা সদস্য
কলকাতা বিশ্ববিদ্যালয়ের প্রাক্তন শিক্ষার্থী
১৯৫৯-এ জন্ম
পঞ্চদশ লোকসভার সদস্য
ভারতীয় সাম্যবাদী
ভারতীয় নাস্তিক
জীবিত ব্যক্তি
ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
জয়নগর মজিলপুরের ব্যক্তি
প্রবোধ পুরকাইত

প্রবোধ পুরকাইত ছিলেন ভারতের সোশ্যালিস্ট ইউনিটি সেন্টার (কমিউনিস্ট) (SUCI(C)) এর অন্তর্গত একজন ভারতীয় রাজনীতিবিদ। তিনি ত্রিশ বছরেরও বেশি সময় ধরে পশ্চিমবঙ্গ বিধানসভায় কুলতলি কেন্দ্রের প্রতিনিধিত্ব করেছেন।

জীবন 
১৯৭১ সালের পশ্চিমবঙ্গ বিধানসভা নির্বাচনের প্রাক্কালে পুরকাইতকে অপহরণ করা হয়েছিল।

১৯৯৬ সালে ১৯৮৫ সালে সংঘর্ষের সময় ভারতীয় জাতীয় কংগ্রেসের দুই সমর্থককে হত্যার জন্য পুরকাইট এবং অন্যান্য এসইউসিআই ক্যাডারদের বিরুদ্ধে একটি আদালতের মামলা খোলা হয়েছিল। ১২ নভেম্বর ১৯৯৭-এ আলিপুর দায়রা আদালত, যেখানে বিচার হয়েছিল, ছয়জনকে দোষী সাব্যস্ত করে এবং পুরকাইত সহ ৩২ জনকে খালাস দেয়। পরবর্তীকালে রাজ্য সরকার হাইকোর্টে একটি আপিল দায়ের করে এবং ২০০৫ সালে পুরকাইত এবং অন্য ৬ জনকে হত্যার জন্য যাবজ্জীবন কারাদণ্ড (২০০৫ - বর্তমান) দেওয়া হয়েছিল। এসইউসিআই প্রক্রিয়াটিকে মিথ্যা মামলা বলে নিন্দা করেছে এবং আদালতের রায়কে ভারতের কমিউনিস্ট পার্টি (মার্ক্সবাদী) (সিপিআই(এম)) এর ষড়যন্ত্র বলে অভিহিত করেছে। ভারতের সুপ্রিম কোর্ট ২৭ ফেব্রুয়ারি ২০০৭-এ কলকাতা হাইকোর্টের ডিভিশন বেঞ্চের রায়ের বিরুদ্ধে প্রবোধ পুরকাইতের দায়ের করা আপিল খারিজ করে দেয়।

তথ্যসূত্র 

২০২৩-এ মৃত্যু
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৬৭-১৯৬৯
জন্মের বছর অনুপস্থিত (জীবিত ব্যক্তি)
ভারতীয় সাম্যবাদী
সংশোধনবাদ বিরোধী
ভারতীয় নাস্তিক
বাঙালি রাজনীতিবিদ
জীবিত ব্যক্তি
ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
জয়কৃষ্ণ হালদার

জয়কৃষ্ণ হালদার হলেন একজন ভারতীয় রাজনীতিবিদ, যিনি ভারতের সোশ্যালিস্ট ইউনিটি সেন্টার (কমিউনিস্ট) এর সদস্য। তিনি ২০০৬ থেকে ২০১১ সালের মধ্যে পশ্চিমবঙ্গের বিধানসভার সদস্য ছিলেন, কুটালি আসনের প্রতিনিধিত্ব করেছিলেন। হালদার ২০১১ সালের নির্বাচনে সিপিআই(এম) প্রার্থী রামশঙ্কর হালদারের কাছে কুটালি আসন হারান, ১৯৭৭ সালের পর প্রথমবার SUCI(C) এই আসনটি হারায়। SUCI(C) ভারতীয় জাতীয় কংগ্রেস তাদের প্রার্থীকে পরাজিত করার জন্য সিপিআইএম-কে সহযোগিতা করার অভিযোগ করেছে।

তথ্যসূত্র 

১৯৫৮-এ জন্ম
জীবিত ব্যক্তি
ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
পশ্চিমবঙ্গ বিধানসভার সদস্য ২০০৬-২০১১
নীহার মুখোপাধ্যায়

নীহার মুখার্জি (১৯২০-২০১০) একজন ভারতীয় রাজনীতিবিদ যিনি ভারতের সমাজতান্ত্রিক ঐক্য কেন্দ্র (কমিউনিস্ট) (SUCI (C)) এর সাধারণ সম্পাদক হিসেবে দায়িত্ব পালন করেছিলেন। তিনি ১৯৪৮ সালে দলের প্রতিষ্ঠাতা সদস্য ছিলেন এবং ১৯৭৬ সালে শিবদাস ঘোষের মৃত্যুর পর সাধারণ সম্পাদক হন। তিনি সংগঠনের অফিসিয়াল সংবাদপত্র সর্বহারা যুগের প্রধান সম্পাদকও ছিলেন।

মুখার্জির প্রাথমিক রাজনৈতিক কর্মজীবনের সময়, তিনি অনুশীলন সমিতির একজন নেতা ছিলেন, যেখানে তিনি শিবদাস ঘোষের ঘনিষ্ঠ সংস্পর্শে এসেছিলেন। ভারত ছাড়ো আন্দোলনের সময় তিনি তিন বছর জেলে ছিলেন। মুখার্জি পশ্চিমবঙ্গে ঐক্যবদ্ধ বাম গণতান্ত্রিক আন্দোলন গড়ে তোলার ক্ষেত্রে গুরুত্বপূর্ণ ভূমিকা পালন করেছিলেন। ১৯৬২ সালে, তিনি জাতীয় নিরাপত্তা আইনে এক বছরের জন্য কারাগারে আটক ছিলেন। নীহার মুখোপাধ্যায় ১৮ ফেব্রুয়ারি, ২০১০ তারিখে কলকাতায় হৃদরোগে আক্রান্ত হয়ে মারা যান। দলটি ৩ মার্চ, ২০১০-এ কলকাতার নেতাজি ইন্ডোর স্টেডিয়ামে নীহার মুখোপাধ্যায়ের মৃত্যুতে শোক জানাতে একটি বিশাল স্মৃতি সভা করে।

তথ্যসূত্র 

পশ্চিমবঙ্গের সাংবাদিক
ভারতীয় পুরুষ সাংবাদিক
ভারতীয় সংবাদপত্র সম্পাদক
২০শ শতাব্দীর বাঙালি
২০শ শতাব্দীর ভারতীয় লেখক
ভারতীয় সাম্যবাদী লেখক
ভারতীয় পুরুষ লেখক
১৯২০-এ জন্ম
অনুশীলন সমিতি
ভারতীয় রাজনৈতিক লেখক
সংশোধনবাদ বিরোধী
স্তালিনবাদ
ভারতীয় নাস্তিক
২০১০-এ মৃত্যু
বাঙালি হিন্দু
ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
২০শ শতাব্দীর ভারতীয় রাজনীতিবিদ
২১শ শতাব্দীর ভারতীয় রাজনীতিবিদ
ঢাকার রাজনীতিবিদ
পূর্ববঙ্গে জন্ম
পরেশ নাথ কয়াল

পরেশ নাথ কয়াল (জন্ম ১ অক্টোবর ১৯২৬, মৃত্যুর তারিখ অজানা) একজন ভারতীয় রাজনীতিবিদ ছিলেন। তিনি জয়নগর, পশ্চিমবঙ্গ থেকে ভারতীয় জাতীয় কংগ্রেসের সদস্য হিসাবে ভারতের সংসদের নিম্নকক্ষ লোকসভায় নির্বাচিত হন। কয়াল মৃত।

তথ্যসূত্র

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের লোকসভা সদস্য
তৃতীয় লোকসভার সদস্য
দ্বিতীয় লোকসভার সদস্য
প্রথম লোকসভার সদস্য
মৃত্যুর সাল অনুপস্থিত
১৯২৬-এ জন্ম
জয়নগর মজিলপুরের ব্যক্তি
গদাধর সাহা

গদাধর সাহা ছিলেন ভারতের কমিউনিস্ট পার্টি (মার্ক্সবাদী) এর একজন ভারতীয় রাজনীতিবিদ। তিনি ১৯৭১, ১৯৭৭, ১৯৮০ এবং ১৯৮৪ সালে পশ্চিমবঙ্গ রাজ্যের বীরভূম কেন্দ্র থেকে ভারতীয় সংসদের নিম্নকক্ষ লোকসভায় নির্বাচিত হন।

তথ্যসূত্র

বহিঃসংযোগ 

 লোকসভার ওয়েবসাইটে অফিসিয়াল জীবনী সংক্রান্ত স্কেচ

২০০০-এ মৃত্যু
অষ্টম লোকসভার সদস্য
সপ্তম লোকসভার সদস্য
ষষ্ঠ লোকসভার সদস্য
পঞ্চম লোকসভার সদস্য
বীরভূম জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
১৯৩৪-এ জন্ম
হাসনাবাদ কথাচিত্র

হাসনাবাদ কথাচিত্র হচ্ছে একটি বাংলাদেশী চলচ্চিত্র প্রযোজনা ও পরিবেশনা সংস্থা। এটির প্রতিষ্ঠাতা শেখ মুজিবুর রহমান।

চলচ্চিত্রের তালিকা

তথ্যসূত্র

বহিঃসংযোগ
 

বাংলাদেশের চলচ্চিত্র প্রযোজনা কোম্পানি
এসসি ভিলা

স্পোর্টস ক্লাব ভিলা হল একটি পেশাদার ফুটবল ক্লাব যা উগান্ডার কাম্পালায় অবস্থিত, যেটি উগান্ডা প্রিমিয়ার লিগে প্রতিদ্বন্দ্বিতা করে।

তথ্যসূত্র 

১৯৭৫-এ প্রতিষ্ঠিত ফুটবল ক্লাব
ইন্টারন্যাশনাল লিগ টি২০

ইন্টারন্যাশনাল লিগ টি২০ (আইএলটি২০) হল সংযুক্ত আরব আমিরাতের পেশাদার টুয়েন্টি২০ ক্রিকেট লিগ। এটি আমিরাত ক্রিকেট বোর্ড কর্তৃক অনুমোদিত।

টুর্নামেন্টের প্রথম মৌসুমটি মূলত ২০২৩ সালের জানুয়ারি ও ফেব্রুয়ারির মধ্যে অনুষ্ঠিত হওয়ার কথা ছিল, তবে এটি ২০২৪ সালের জানুয়ারি থেকে পুনঃনির্ধারিত হয়েছিল এবং এতে ছয়টি দল প্রতিদ্বন্দ্বিতা করেছিল। ২০২২ সালের জুনে লিগটিকে আনুষ্ঠানিকভাবে ইন্টারন্যাশনাল লিগ টি২০ নামকরণ করা হয়, পাশাপাশি প্রথম মৌসুমের তারিখগুলিও নিশ্চিত করা হয়।

দল 
যে দলগুলি টুর্নামেন্টে অংশ নিয়ে থাকে, তা নিম্নে:

টুর্নামেন্টের ফলাফল

দলগুলোর পারফরম্যান্স 

   চ্যা: চ্যাম্পিয়ন
   রা: রানার-আপ
   সেমি: সেমিফাইনাল পর্বে খেলার যোগ্যতা অর্জনকারী

মাঠ

সম্প্রচারক 
২০২১ সালের মে মাসে এসেল গ্রুপের মালিকানাধীন জি এন্টারটেইনমেন্ট এন্টারপ্রাইজ ১২০ মিলিয়ন  খরচ করে ২০২৩ থেকে ২০৩২ পর্যন্ত দশ বছরের জন্য এই লিগের মিডিয়া স্বত্ব কিনেছিল।

আন্তর্জাতিক সম্প্রচারক:

তথ্যসূত্র

বহিঃসংযোগ 
 ইন্টারন্যাশনাল লিগ টি২০ বিস্তারিত 

পেশাদার ক্রিকেট লিগ
২০২২-এ প্রতিষ্ঠিত ক্রীড়া লিগ
টুয়েন্টি২০ ক্রিকেট লিগ
সংযুক্ত আরব আমিরাতে ক্রিকেট
মুশীর খান

মুশীর নওশাদ খান (; জন্ম: ২৭ ফেব্রুয়ারি, ২০০৫) হলেন একজন ভারতীয় ক্রিকেটার, যিনি মুম্বই ক্রিকেট দলের হয়ে খেলে থাকেন। ২০২২–২৩ রঞ্জি ট্রফিতে মুম্বাইর হয়ে ২৭ ডিসেম্বর, ২০২২–এ তার প্রথম-শ্রেণীর ক্রিকেট অভিষেক হয়। একজন ডানহাতি ব্যাটসম্যান অল-রাউন্ডার  হিসেবে ভারতীয় অনূর্ধ্ব-১৯ ক্রিকেট দলের সদস্য হিসেবে মুশীর ২০২৪ আইসিসি অনূর্ধ্ব-১৯ ক্রিকেট বিশ্বকাপে প্রতিনিধিত্ব করেন। টুর্নামেন্টে মুশির ৭ ইনিংসে ৬০ গড়ে ৩৬০ রান সংগ্রহ করেন, যাতে দুইটি সেঞ্চুরিও ছিল এবং তিনি দ্বিতীয় সর্বোচ্চ রান সংগ্রাহক ছিলেন।

এর আগে ২০২৩ সালের ডিসেম্বর মাসে তিনি ২০২৪ আইসিসি অনূর্ধ্ব-১৯ ক্রিকেট বিশ্বকাপের স্কোয়াডে ভারতীয় অনূর্ধ্ব ১৯ যুব দলের জন্য নির্বাচিত হন। মুশীর যে টুর্নামেন্টে দুটি সেঞ্চুরি করেছিলেন সেই টুর্নামেন্টে ভারতীয় দল রানার্স-আপ হয়েছিল। সচিন তেন্ডুলকরের রেকর্ড ভেঙে মুম্বইয়ের সর্বকনিষ্ঠ ব্যাটার হিসেবে রঞ্জি ট্রফির ফাইনালে মুশীর খান সেঞ্চুরি করছিলেন।

২০২৪ সালের সেপ্টেম্বরে, তিনি বেঙ্গালুরুর এম চিন্নাস্বামী স্টেডিয়ামে ভারত এ দলের বিপক্ষে ভারত বি এর হয়ে দিলীপ ট্রফিতে আত্মপ্রকাশ করেছিলেন। অভিষেক ম্যাচে মুশির খান তার তৃতীয় প্রথম শ্রেণির সেঞ্চুরি করেন।

প্রারম্ভিক জীবন 
মুশীর ২০০৫ সালে উত্তর প্রদেশের আজমগড়ে জন্মগ্রহণ করেন এবং তিনি মুম্বইয়ের শহরতলিতে বেড়ে ওঠেন। তাঁর পরিবার উত্তরপ্রদেশের আজমগড়ের বাসিন্দা। তিনি তার শৈশবের অধিকাংশ সময় আজাদ ময়দানে অতিবাহিত করেন। সেখানে নওশাদ খান, তার বাবা ও কোচ। মুশীর হলেন মুম্বাইয়ের সতীর্থ ব্যাটসম্যান সরফরাজ খানের ছোট ভাই, যিনি মুশীরের চেয়ে ৮ বছরের বড়।

আরও দেখুন
 সরফরাজ খান

তথ্যসূত্র

বহিঃসংযোগ 
 

২০০৫-এ জন্ম
জীবিত ব্যক্তি
ভারতীয় ক্রিকেটার
মুম্বইয়ের ক্রিকেটার
আবুধাবি নাইট রাইডার্স

আবুধাবি নাইট রাইডার্স, সংক্ষেপে এডি নাইট রাইডার্স নামে পরিচিত, একটি পেশাদার টি-টোয়েন্টি ফ্র্যাঞ্চাইজি ক্রিকেট দল, যেটি ইন্টারন্যাশনাল লিগ টি২০ (আইএলটি২০) টুর্নামেন্টের উদ্বোধনী মৌসুমে প্রতিদ্বন্দ্বিতা করে। দলটি সংযুক্ত আরব আমিরাতের আবুধাবিতে অবস্থিত এবং ২০২২ সালে ইন্টারন্যাশনাল লিগ টি২০-তে খেলার জন্য মূলত একটি দল হিসাবে ঘোষণা করা হয়েছিল।

ফ্র্যাঞ্চাইজি ইতিহাস 
২০২২ সালের আগস্টে আমিরাত ক্রিকেট বোর্ড ইন্টারন্যাশনাল লিগ টি২০ প্রতিষ্ঠার ঘোষণা দেয়, এটি একটি টি-টোয়েন্টি ক্রিকেট প্রতিযোগিতা যা ২০২৪ সালে শুরু হয়। আবুধাবি সহ সংযুক্ত আরব আমিরাতের ৬টি ভিন্ন শহরের প্রতিনিধিত্বকারী প্রতিযোগিতার দলগুলিকে ২০২২ সালের সেপ্টেম্বরে সংযুক্ত আরব আমিরাতের নিলামে রাখা হয়েছিল। নাইট রাইডার্স গ্রুপের মালিকানাধীন কলকাতা নাইট রাইডার্স দলের আবুধাবি ফ্র্যাঞ্চাইজি হিসেবে দলটির ঘোষণা দেওয়া হয়। দলটি তাদের সোশ্যাল মিডিয়া হ্যান্ডেলগুলির মাধ্যমে ২০২৩ সালের জানুয়ারিতে তাদের লোগো ও জার্সি উন্মোচন করেছিল।

মৌসুম

স্কোয়াড

আরো দেখুন 

 কলকাতা নাইট রাইডার্স
 ত্রিনবাগো নাইট রাইডার্স
 লস এঞ্জেলেস নাইট রাইডার্স

তথ্যসূত্র 

সংযুক্ত আরব আমিরাতে ক্রিকেট
ডেজার্ট ভাইপার্স

ডেজার্ট ভাইপার্স একটি পেশাদার টি-টোয়েন্টি ফ্র্যাঞ্চাইজি ক্রিকেট দল, যেটি ইন্টারন্যাশনাল লিগ টি২০-তে খেলে। এটি ছিল টুর্নামেন্টের উদ্বোধনী মৌসুমের জন্য ঘোষিত ছয়টি দলের মধ্যে একটি। এটি ২০২২ সালে প্রতিষ্ঠিত হয়েছিল এবং দলটির মালিক ল্যান্সার ক্যাপিটাল এলএলসি।

ফ্র্যাঞ্চাইজি ইতিহাস 
২০২২ সালের আগস্টে আমিরাত ক্রিকেট বোর্ড ইন্টারন্যাশনাল লিগ টি২০ প্রতিষ্ঠার ঘোষণা দেয়, এটি একটি টি-টোয়েন্টি ক্রিকেট প্রতিযোগিতা যা ২০২৪ সালে শুরু হয়। ডেজার্ট ফ্র্যাঞ্চাইজিটি ম্যানচেস্টার ইউনাইটেড এফসি এর সিইও আব্রাম গ্লেজার কিনে নেন। দলটি তাদের সোশ্যাল মিডিয়া হ্যান্ডেলগুলির মাধ্যমে ২০২৩ সালের জানুয়ারিতে তাদের লোগো ও জার্সি উন্মোচন করেছিল।

বর্তমান স্কোয়াড

মৌসুম

তথ্যসূত্র 

সংযুক্ত আরব আমিরাতে ক্রিকেট
শমীক লাহিড়ী

শমীক লাহিড়ী (জন্ম ২৭ জানুয়ারী ১৯৬৭) একজন ভারতীয় রাজনীতিবিদ। তিনি পশ্চিমবঙ্গের ভারতের কমিউনিস্ট পার্টি (মার্ক্সবাদী) এর একজন সিনিয়র সদস্য। লাহিড়ী পশ্চিমবঙ্গের ডায়মন্ড হারবার কেন্দ্রের প্রতিনিধিত্বকারী ভারতের একাদশ থেকে চতুর্দশ লোকসভার সদস্য ছিলেন। তিনি ২০২৩ সাল পর্যন্ত ভারতের কমিউনিস্ট পার্টি (মার্ক্সবাদী), ২৪ পরগণা জেলা কমিটির সেক্রেটারি হিসেবে দায়িত্ব পালন করেন। তিনি পশ্চিমবঙ্গের সিপিআই(এম)-এর একটি বাংলা দৈনিক গণশক্তি সংবাদপত্রের সম্পাদক হিসেবেও কাজ করেন।

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ
ত্রয়োদশ লোকসভার সদস্য
দ্বাদশ লোকসভার সদস্য
একাদশ লোকসভার সদস্য
পশ্চিমবঙ্গের লোকসভা সদস্য
চতুর্দশ লোকসভার সদস্য
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
জীবিত ব্যক্তি
১৯৬৭-এ জন্ম
ইথিওপিয়ান প্রিমিয়ার লিগ

ইথিওপিয়ান প্রিমিয়ার লিগ ( আমহারিক : የኢትዮጵያ ፕሪምየር ሊግ), যা বেটকিং ইথিওপিয়ান প্রিমিয়ার লিগ নামে পরিচিত, এটি ইথিওপিয়ান দ্য প্রিথিওপিয়ান লিগ (প্রিথিওপিয়ান লিগ) দ্বারা পরিচালিত শীর্ষ স্তরের অ্যাসোসিয়েশন ফুটবল লিগ। ১৯৯৭ থেকে ২০২০ পর্যন্ত ফেডারেশন 1997 সালে প্রতিষ্ঠিত (1990 EC ), এটি প্রাক্তন প্রথম বিভাগ (আনুমানিক 1944) প্রতিস্থাপন করে। ষোলটি ক্লাব দ্বারা প্রতিদ্বন্দ্বিতা করা, এটি ইথিওপিয়ার অন্যান্য মাধ্যমিক এবং তৃতীয় লিগের সাথে প্রচার এবং প্রস্থানের একটি সিস্টেমে কাজ করে। লিগটি 1997-98 মৌসুম থেকে একটি বার্ষিক প্রতিযোগিতা হয়ে আসছে যেখানে সেন্ট জর্জ এই যুগে 15টি শিরোপা (সামগ্রিকভাবে 30টি প্রথম বিভাগের শিরোপা) সহ দেশের শীর্ষস্থানীয় ক্লাব হিসাবে আবির্ভূত হয়েছে।

তথ্যসূত্র 

 
ফুটবল প্রতিযোগিতা
ইথিওপিয়ায় ফুটবল
ইথিওপিয়ার ফুটবল কাপ প্রতিযোগিতা
১৯৪৪-এ প্রতিষ্ঠিত
ইথিওপিয়ার ফুটবল লিগ
আফ্রিকার শীর্ষ স্তরের ফুটবল লিগ
মাম্বিল্লিকালাথিল গোবিন্দ কুমার মেনন

মাম্বিলিকালাথিল গোবিন্দ কুমার মেনন এফআরএস (২৮ আগস্ট ১৯২৮ - ২২ নভেম্বর ২০১৬) হলেন ভারতের একজন পদার্থবিদ এবং নীতি নির্ধারক ছিলেন। তিনি সাধারণ্যে এম জি কে মেনন নামেই অধিক পরিচিত ছিলেন। চার দশক ধরে ভারতের বিজ্ঞান ও প্রযুক্তির উন্নয়নে তার বিশিষ্ট ভূমিকা ছিল। তার অন্যতম গুরুত্বপূর্ণ অবদান ছিল টাটা ইনস্টিটিউট অফ ফান্ডামেন্টাল রিসার্চ, মুম্বাইকে সংগঠিত করা যা তার পরামর্শদাতা হোমি জে. ভাভা ১৯৪৫ সালে প্রতিষ্ঠা করেছিলেন।

প্রাথমিক জীবন ও শিক্ষা 

মেনন ১৯২৮ সালের ২৮ আগস্ট তত্কালীন ব্রিটিশ ভারতের মাদ্রাজ প্রেসিডেন্সির (বর্তমান: ভারতের কর্ণাটক) মাঙ্গলুরুতে জন্মগ্রহণ করেন। নোবেল বিজয়ী সেসিল ফ্র্যাংক পাওয়েলের তত্ত্বাবধানে প্রাথমিক কণা পদার্থবিদ্যায় পিএইচডি করার জন্য তিনি ১৯৫৩ সালে ব্রিস্টল বিশ্ববিদ্যালয়ে গবেষণা শুরু করেন।

তথ্যসূত্র

১৯২৮-এ জন্ম
২০১৬-এ মৃত্যু
২০শ শতাব্দীর ভারতীয় পদার্থবিজ্ঞানী
রয়েল সোসাইটির সভ্য
ব্রিস্টল বিশ্ববিদ্যালয়ের প্রাক্তন শিক্ষার্থী
বিজ্ঞান ও প্রকৌশলে পদ্মশ্রী প্রাপক
রুশ বিজ্ঞান অ্যাকাডেমির বিদেশী সদস্য
রাজস্থানের রাজ্যসভা সদস্য
জনতা দলের রাজনীতিবিদ
ভারতীয় জাতীয় বিজ্ঞান একাডেমীর সভ্য
২১শ শতাব্দীর ভারতীয় পদার্থবিজ্ঞানী
সিভিল সার্ভিসে পদ্মবিভূষণ প্রাপক
ন্যাশনাল একাডেমি অফ সায়েন্সেস, ইন্ডিয়ার সভ্য
চিকিৎসায় পদ্মভূষণ প্রাপক